《次韵吕仲见提斡题翠眉亭。》
宋代·汪晫

亭前诗板有人临，公去知谁续好吟。
忽有名人留七字，竞傅高价值千金。
曾扶诸老开皇极，终使微身坠众阴。
两岫至今愁不展，此言应当老师心。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。